मैं नहीं चाहता कि जेटली इस्तीफ़ा दें। मैं इसलिए ये चाहता हूं कि मुझे चांस ही नहीं मिला उनका बचाव करने के लिए। बहुत से पत्रकारों को जब जेटली का बचाव करते देखा तो उस दिन पहली बार लगा कि लाइफ में पीछे रह गया। मगर फिर लगा कि जब जेटली को भी इन पत्रकारों के बचाव की ज़रूरत पड़ जाए तब लगा कि मुझसे ज़्यादा तो जेटली जी पीछे रह गए। इन पत्रकारों ने बचाव में उतर कर जेटली के सत्ता संसार की गरिमा को कम कर दिया है। रिपोर्टर ब्यूरो चीफ़ का बचाव नहीं करता है। ब्यूरो चीफ़ का काम होता है रिपोर्टर का बचाव करना। शिवम विज ने ट्विट में यह तंज क्यों किया कि जेटली को यूं ही नहीं ब्यूरो चीफ़ कहा जाता है। तब से मैं और दुखी हूं। मैं जेटली जी का बहुत आदर करता हूं। मगर इन चंपुओं से अपना बचाव न करवाएं। लीजिए आपकी ख़ातिर मैं लिख देता हूं कि आप इस्तीफा न दें। मैं आपके साथ हूं।